Echipa azeră Qarabag a încheiat la egalitate joi, pe teren propriu, scor 2-2, cu gruparea germană Bayer Leverkusen, în prima manşă a optimilor Ligii Europa. În aceeaşi fază, AS Roma a dispus cu 4-0 de Brighton, iar Liverpool s-a impus la Praga, scor 5-1.
În capitala Azerbaidjanului, Baku, Qarabag a condus cu 2-0 la pauză liderul din Bundesliga, dar nu a reuşit să-i provoace echipei lui Xabi Alonso prima înfrângere din actuala stagiune, 2-2 scor final. Leverkusen a pierdut ultimul meci oficial la 27 mai 2023, în Bundesliga, 0-3 la Bochum.
Liverpool a dominat partida de la Praga şi a marcat toate cele... şase goluri, reuşita cehilor fiind un autogol al lui Bradley. Pentru cormorani a marcat şi Salah, în minutul 87, dar golul a fost anulat pentru o poziţie de ofsaid.
La Roma, gazdele au învins pe Brighton cu 4-0 şi au luat, şi ei, o opţine serioasă pentru calificarea în sferturile Ligii Europa.
AC Milan s-a impus joi seara, pe teren propriu, scor 4-2, în faţa formaţiei cehe Slavia Praga.
Milan a avut un adversar redutabil în echipa pragheză, care a jucat în zece din minutul 26, după eliminarea lui Diouf. Gazdele au condus cu 3-1, însă Schranz le-a dat emoţii marcând la numai patru minute după ce a fost introdus în joc.
La Marsilia, echipa locală a condus cu 3-0 la pauză pe spaniolii de la Villarreal. Oaspeţii au avut un jucător eliminat în minutul 62, pe Moreno, şi nu au putut pune probleme formaţiei conduse de Jean Louis Gasset.
Rezultate înregistrate joi seara, în prima manşă a optimilor de finală din Liga Europa:
AC Milan – Slavia Praga 4-2 (Giroud 34, Reijnders 44, Loftus-Cheek 45+1, Pulisic 85 / Doudera 6, Schranz 65);
Freiburg – West Ham United 1-0 (Gregoritsch 81);
Benfica Lisabona – Glasgow Rangers 2-2 (Di Maria 45+2 penalti, Goldson 67 autogol / Lawrence 7, Sterling 45+5);
Olympique Marseille – Villarreal 4-0 (Veretout 23, Y. Mosquera 28 autogol, Aubameyang 42 penalti, 59).
Qarabag – Bayer Leverkusen 2-2 (Benzia 26, Juninho 45+2 / Wirtz 70, Schick 90+2);
AS Roma – Brighton 4-0 (Dybala 13, Lukaku 43, Mancini 64, Cristante 68);
Sparta Praga – FC Liverpool 1-5 (Bradley 46 autogol / Mac Allister 6 penalti, D. Nunez 25, 45+3, Luis Diaz 53, Szoboszlai 90+4).